[image: image1.jpg]



REPUBLIKA HRVATSKA

SPLITSKO-DALMATINSKA ŽUPANIJA

[image: image2.png]



G R A D   S I NJ
GRADONAČELNIK
   Sinj,  17. rujna 2010. godine
P R I O P Ć E NJ E  ZA  M E D I J E
- svima

Ovim putem obraćam se  javnosti kako bi istu izvijestio da je Grad Sinj pred Središnjim državnim uredom za upravljanje državnom imovinom pokrenuo postupak i aktivnosti za realizaciju prijenosa prava vlasništva prostora bivšeg vojnog skladišta i strelišta „Kukuzovac“ u Sinju na Grad Sinj, a koji prostor od strane MORH-a je utvrđen i proglašen neperspektivnim.
Namjera je da se na tom području stvore pretpostavke i omogući planiranje te  izgradnja novog  šireg gradskog, stambeno-poslovnog i društvenog kompleksa, a isto tako da se prijašnjim vlasnicima izvrši povrat imovine oduzete  za vrijeme ranijih režima i tako ispravi nepravda učinjena prije više desetljeća. 

Također, javnost želim izvijestiti da će se do kraja mjeseca rujna 2010. godine održati prethodna rasprava radi urbanističkog uređenja bivše vojarne Ivaniša Nelipića, koja bi po ishođenju suglasnosti od strane Središnjeg državnog ureda za upravljanje državnom imovinom na konačni Detaljni plan uređenja (DPU), bila prenesena u vlasništvo Grada Sinja.


Navedeno će stvoriti pretpostavke za realizaciju značajnih infrastrukturnih i  kapitalnih projekata  i  otvaranje novih radnih mjesta.

S poštovanjem!

Gradonačelnik

          Ivica Glavan, prof.
